  Туспуктэм: t.me/elvira_pinchuk Майя Бывальцева Удмуртиысь вир басьтон элькун станцие нырысьсэ вир ёзлюкетъёсты тылсиятыны (облучение) рентген аппрат вуиз. Россиын поттэм «АРДОК-1» аппаратэз улосвыл коньдэт чотын басьтӥзы. Со сярысь элькун кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Рентген тылсиятон вирез переливать карем бере секыт реакциосты палэнтыны луонлык сётэ. Вирлэсь тылсиятэм ёзлюкетъёссэ иммунодефицит дыръя, химиотерапия ортчытон дыръя, мугор люкетэз воштэм бере, озьы ик дырызлэсь вазь вордскем пиналъёслы сёто. Тылсиятэм эриторцитъёсты но тромбоцитэль концентратъёссэ Нырысетӥ элькун эмъюртысь но Нылпиослы элькун эмъюртысь гематологи ёзэтъёсы нуо. Тодэ вайытом, 2023-тӥ аырсен Удмуртиын вож нуныослэсь вирзэс басьтозы но выжыысь выжые паласькись 36 висёнъёслы эскерозы, азьвыл вить висёнъёслы чаклало вал.  Тегъёс: Удмуртия Тазалык тӥрлык  